சாரதா – சாரதா சிட் ஃபண்ட் என்ற நிறுவனம், மேற்கு வங்கத்தை ஆளும் அரசியல் கட்சித் தலைவர்களின் ஆதரவுடன் செயல்பட்ட மோசடி நிறுவனமாகும். இதன் கீழ் சுமார் 200 சிறு நிறுவனங்கள் இயங்கின. நிலம், வீடுகள் ஆகியவற்றை வாங்குவதற்கான முதலீடு என்ற பெயரில் மாதத் தவணைகளில் அப்பாவி மக்கள் சுமார் 18 லட்சம் பேரிடம் ரூ.2,400 கோடியை சாரதா சிட் ஃபண்ட் திரட்டி ஏமாற்றியது. மேற்கு வங்கம், ஒடிஸா ஆகிய கிழக்கு மாநிலங்களில்தான் ஏராளமானோர் ஏமாந்தனர். அவர்களில் 35 பேர் தற்கொலை செய்துகொண்டனர். நிலைமையின் விபரீதத்தை அடுத்து. சாரதா சிட் ஃபண்ட் நிறுவனத்தின் தலைவர் சுதீப்தா சென் கைது செய்யப்பட்டு சிறையில் அடைக்கப்பட்டார். தற்போது உச்ச நீதிமன்றத்தில் வழக்கு நடைபெற்று வருகிறது.